ປະທານປະເທດສັງຄົມນິຍົມຫວຽດນາມ ຫງວຽນ ຝູ໋ ຈ້ອງ
ຕາມຄຳເຊີນຂອງເລຂາທິການໃຫຍ່ ກຳມະການສູນກາງພັກປະຊາຊົນ ປະຕິວັດລາວ, ປະທານປະເທດ ສາທາລະນະລັດ ປະຊາທິປະໄຕ ປະຊາຊົນລາວ ສະຫາຍ ບຸນຍັງ ວໍລະຈິດ ແລະ ພັນລະຍາ, ສະຫາຍ ຫງວຽນ ຝູ໋ ຈ້ອງ ເລຂາທິການໃຫຍ່ ກຳມະການສູນກາງພັກກອມມູນິດຫວຽດນາມ, ປະທານປະເທດສັງຄົມນິຍົມ ຫວຽດນາມ ພ້ອມດ້ວຍຄະນະຜູ້ແທນພັກຂັ້ນສູງປະເທດສາທາລະນະລັດສັງຄົມນິຍົມຫວຽດນາມເລີ່ມຕົ້ນມາຢ້ຽມຢາມມິດຕະພາບຢ່າງເປັນທາງການສາທາລະນະລັດປະຊາທິປະໄຕ ປະຊາຊົນລາວ ນັບແຕ່ ວັນທີ 24-25/2/2019 ເຊິ່ງແມ່ນການມາຢ້ຽມຢາມມິດຕະພາບຢ່າງເປັນທາງການສາທາລະນະລັດ ປະຊາຊົນລາວຄັ້ງທຳອິດເຊິ່ງຖືເປັນຄັ້ງປະຫວັດສາດຂອງເລຂາທິການໃຫຍ່, ກຳມະການສູນກາງພັກກອມມູນິດຫວຽດນາມ, ປະທານປະເທດສັງຄົມນິຍົມຫວຽດນາມ ຫງວຽນ ຝູ໋ ຈ້ອງ ໃນນາມເລຂາທິການໃຫຍ່ກຳມະການສູນກາງພັກກອມມູນິດຫວຽດນາມ, ປະທານປະເທດສັງຄົມນິຍົມຫວຽດນາມ.
ການມາຢ້ຽມຢາມ ສາທາລະນະລັດ ປະຊາທິປະໄຕ ປະຊາຊົນລາວ ຄັ້ງນີ້ ເລຂາທິການໃຫຍ່, ປະທານປະເທດ ຫງວຽນ ຝູ໋ ຈ້ອງ ແມ່ນເຫດການ-ການເມືອງສຳຄັນພິເສດ, ສືບຕໍ່ຢືນຢັນສາຍ ພົວພັນມິດຕະພາບອັນຍິ່ງໃຫຍ່, ສາມັກ ຄີພິເສດ ແລະ ຮ່ວມມືຮອບດ້ານ ລາວ-ຫວຽດນາມ ເຊິ່ງແມ່ນປະທານ ໂຮ່ຈີ່ມິງ ຜູ້ນຳຍິ່ງໃຫຍ່, ປະທານ ໄກສອນ ພົມວິຫານ ແລະ ປະທານ ສຸພານຸວົງ ທີ່ເຄົາລົບຮັກໄດ້ກໍ່ຕັ້ງຂຶ້ນເຊິ່ງບັນດາການນຳ ແຕ່ລະຍຸກ, ແຕ່ລະສະໄໝຂອງສອງພັກ, ສອງຊາດ ແລະ ປະຊາຊົນສອງຊາດ ຮ່ວມແຮງ, ຮ່ວມໃຈ, ເພ່ີມພູມຄູນສ້າງ ໄດ້ກາຍເປັນຊັບສົມບັດລວມບໍ່ມີສິ່ງໃດປະເມີນລາຄາໄດ້, ເປັນປັດໄຈພັກດັນ, ຮັບປະກັນການຄົງຕົວ ແລະ ຂະຫຍາຍຕົວຂອງສອງຊາດ. ສອງພັກ, ສອງປະເທດ ແລະປະຊາຊົນສອງຊາດ ຮ່ວມກັນມີຄວາມຮັບຜິດຊອບຮັກສາ, ບໍ່ຢຸດຢັ້ງ, ເພ່ີມພູນຄູນສ້າງໃຫ້ກາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດແບບບໍ່ຢຸດຢັ້ງ ແລະ ການຮ່ວມມືສາ ມັກຄີລາວ - ຫວຽດນາມ ຂະຫຍາຍຕົວກ້າວຂຶ້ນໃນລະດັບໃຫຍ່ທີ່ສູງຂຶ້ນ. ພ້ອມດຽວກັນນັ້ນ, ລາວ-ຫວຽດນາມ ຢືນຢັນຕະຫລອດໄປວ່າຈະຮ່ວມບົນເສັ້ນທາງປະຊາທິປະໄຕເປັນເຈົ້າຕົນເອງຂອງສັງຄົມ, ຮ່ວມກັນກໍ່ສ້າງປະເທດຊາດໃຫ້ມີຄວາມສັນຕິພາບ ແລະ ສີວິໄລ.
ໄລຍະເວລາທີ່ຜ່ານມາ ພັກ-ລັດ ແລະ ປະຊາຊົນລາວມີຄວາມປິຕິຊົມຊື່ນ ເຫັນໄດ້ສາຍພົວພັນມິດຕະພາບອັນຍິ່ງໃຫຍ່ສາມັກຄີແບບພິເສດຮ່ວມມືຮອບດ້ານ ລາວ-ຫວຽດນາມ, ຫວຽດນາມ-ລາວ ສືບຕໍ່ຂະຫຍາຍຕົວດີໄດ້ຮັບຄວາມ ໄວ້ວາງໃຈທາງດ້ານຍຸດທະສາດ ແລະ ຄວາມສະນິດຕິດພັນລະຫວ່າງສອງຊາດ, ໄດ້ສືບຕໍ່ເພ່ີມທະວີ ຢ່າງແໜ້ນແຟ້ນການພົວພັນດ້ານການປ້ອງກັນຊາດ-ປ້ອງກັນຄວາມສະຫງົບໄດ້ສືບຕໍ່ໃນບັນຫາຫລັກທີ່ສຳຄັນຂອງວຽກງານພົວພັນຮ່ວມມືລະຫວ່າງສອງຊາດ, ປະກອບສ່ວນເຂ້ົ້າໃນວຽກງານຮັກສາຄວາມເສລີພາບທາງການເມືອງ, ຄວາມສະຫງົບ, ຄວາມປອດໄພທົ່ວສັງຄົມໃນແຕ່ລະປະເທດໃນວຽກ ງານຮ່ວມມືທາງເສດຖະກິດ ສອງລັດຖະບານໄດ້ເອົາໃຈໃສ່ປະສານສົມທົບ ຊີ້ນຳດຳເນີນການປະຕິບັດບັນດາສົນ ທິສັນຍາທີ່ສອງການນຳໄດ້ລົງນາມຮ່ວມກັນ ລາວ-ຫວຽດນາມ ໃນປີ 2018 ການນຳພັກລັດຂອງສອງຊາດ ແລະ ລັດຖະບານສອງປະເທດ. ພິເສດໄດ້ເອົາໃຈໃສ່ກ່ຽວກັບວຽກງານເສດຖະກິດ, ໂດຍການປະສານສົມທົບຊີ້ນຳ, ຈິງຈັງເດັດຂາດເພື່ອຜັນຂະຫຍາຍເຂົ້າໃນແຜນພັດທະນາຂອງສອງຊາດ, ສອງພັກ ແລະ ປະຊາຊົນຂອງສອງຊາດຮ່ວມກັນມີຄວາມຮັບຜິດຊອບຮັກສາ ແລະ ເພ່ີມພູນຄູນສ້າງໃຫ້ສາຍພົວພັນ ມິດຕະພາບ, ຄວາມສາມັກຄີແບບພິ ເສດ ແລະ ການພົວພັນຮ່ວມມືຮອບດ້ານ ລາວ-ຫວຽດນາມ ຂະຫຍາຍຕົວໃນລະດັບສູງອັນໃຫຍ່. ພ້ອມດຽວກັນ, ລາວ ແລະ ຫວຽດນາມ ຢືືືນຢັນວ່າຈະຮ່ວມເສັ້ນທາງເອກະລາດ ແລະ ສັງຄົມນິຍົມ, ຮ່ວມກັນກໍ່ສ້າງປະເທດຊາດ, ສັນຕິພາບ, ສີວິໄລຕະຫລອດໄປ.
ເວລາທີ່ຜ່ານມາ, ການພົວພັນດ້ານການເມືອງ, ການຕ່າງປະເທດສືບຕໍ່ຂະຫຍາຍຕົວດີຄວາມເຊື່ອໝັ້ນດ້ານການເມືອງ, ຍຸດທະສາດການຮ່ວມມືລະຫວ່າງສອງປະເທດໄດ້ຮັບການປັບປຸງຢ່າງໜັກແໜ້ນ. ການຮ່ວມມືດ້ານປ້ອງກັນຊາດ-ປ້ອງກັນຄວາມສະຫງົບແມ່ນໃນບັນຫາສຳຄັນໃນສາຍພົວພັນຮ່ວມມືລະຫວ່າງສອງປະເທດປະກອບສ່ວນເຂົ້າໃນວຽກງານຮັກສາຄວາມສະຖຽນລະພາບ, ຄວາມປອດໄພຄວາມສະຫງົບໃນສັງຄົມໃນແຕ່ລະປະເທດ. ໃນວຽກງານຮ່ວມມືເສດຖະກິດສອງລັດໄດ້ເອົາໃຈໃສ່ປະສານສົມທົບຊີ້ນຳດຳເນີນການປະຕິບັດບັນດາສົນທິສັນຍາທີ່ໄດ້ລົງນາມ ລະຫວ່າງ ການນຳຂັ້ນສູງຂອງສອງຊາດ ແລະ ເນື້ອໃນບົດບັນທຶກລົງນາມຄັ້ງທີ 40 ຂອງຄະນະກຳມະການຮ່ວມລັດຖະ ບານ ລາວ - ຫວຽດນາມ, ປີ 2018 ການນຳພັກ-ລັດຖະບານຂອງສອງຊາດ. ພິເສດໄດ້ປະສານສົມທົບຊີ້ນຳເດັດຂາດ ເພື່ອໃຫ້ການຈັດຕັ້ງປະຕິບັດໂຄງການຮ່ວມມືຮັບປະກັນຄຸນນະພາບ, ໝາກຜົນຕາມໄລຍະກຳນົດເວລາຫລີກລ່ຽງການຟູມເຟືອຍ, ພ້ອມດຽວກັນສາມາດແກ້ໄຂຢ່າງເດັດຂາດບາງບັນຫາຫຍຸ້ງຍາກສັບສົນໃນການຮ່ວມມືເສດຖະກິດ ລະຫວ່າງ ສອງຊາດໃນໄລຍະຜ່ານມາ. ໃນວຽກງານຮ່ວມມືທາງການຄ້າຮ່ວມກັນສອງທິດ ລາວ-ຫວຽດນາມ ໄດ້ມີບາດກ້າວເລີ່ມຕົ້ນສົດໃຈລະດັບການຂະຫຍາຍຕົວມີທ່າກ້າວ, ສິນຄ້າຂາເຂົ້າ-ຂາອອກມີການປ່ຽນແປງ ດ້ວຍຫລາຍຮູບການດີຂຶ້ນກວ່າເກົ່າ. ຜົນໄດ້ຮັບທາງການຄ້າ ລາວ-ຫວຽດນາມ ໃນ 9 ເດືອນຕົ້ນປີ 2019 ບັນລຸໄດ້ 734,1 ລ້ານໂດລາສະຫະລັດ ເພີ່ມຂຶ້ນ 12,9% ທຽບໃສ່ປີຜ່ານມາ. ການພົວ ພັນການສຶກສາກໍ່ສ້າງວັດທະນະທຳ ລັດຖະບານສອງຊາດໄດ້ສືບຕໍ່ໃຫ້ ຄວາມສົນໃຈປະສານສົມທົບດຳເນີນການໄດ້ດີບັນດາເປົ້າໝາຍທີ່ວາງໄວ້, ຍົກສູງຄຸນນະພາບ ແລະ ຜົນໄດ້ຮັບການຮ່ວມມືລະຫວ່າງ ລາວ-ຫວຽດນາມ ໃນຂອບເຂດການສຶກສາ ແລະ ຜັນຂະຫຍາຍຊັບພະຍາກອນມະນຸດໄລຍະປີ 2011-2020, ປີ 2018 ຫວຽດນາມ ມອບທຶນການສຶກສາໃຫ້ລາວ ແມ່ນ 1.271 ທຶນ ລວມຈຳນວນນັກຮຽນ-ນັກສຶກສາລາວກຳລັງຮຽນຢູ່ ສສ ຫວຽດນາມ ແມ່ນ 14.656 ຄົນ ລວມ ຈຳນວນນັກສຶກສາຫວຽດນາມ ກຳລັງ ສຶກສາຢູ່ ສປປ ລາວ ແມ່ນ 260 ຄົນ. ວຽກງານການທ່ອງທ່ຽວທັງສອງຝ່າຍ ໄດ້ເພ່ີມທະວີປະກອບສ່ວນສາຍພົວພັນຈົງຮັກພັກດີຕິດພັນສະໜິດແໜ້ນ ລາວ - ຫວຽດນາມ ແລະ ຄວາມເຂົ້າໃຈ ຂອງປະຊາຊົນສອງຊາດ.
ໃນເວລາຢ້ຽມຢາມມິດຕະພາບ ຢ່າງເປັນທາງການ ສປປ ລາວ ເລຂາທິການໃຫຍ່, ປະທານປະເທດ ຫງວຽນ ຝູ໋ ຈ້ອງ ຂອງຄະນະຜູ້ແທນຂັ້ນສູງພັກລັດຖະບານ ສສ ຫວຽດນາມ ເຊິ່ງໄດ້ ມີການເຄື່ອນໄຫວອັນສຳຄັນ ໃນນັ້ນມີສອງເລຂາທິການໃຫຍ່ ປະທານປະເທດ ລາວ-ຫວຽດນາມ ໄດ້ດຳເນີນການ ພົບປະເຈລະຈາກ່ຽວກັບບັນຫາສາຍ ພົວພັນແລກປ່ຽນ ແລະ ແບ່ງເບົາສະ ຖານະການຂອງແຕ່ລະປະເທດ ຫລາຍ ບັນຫາກ່ຽວກັບສາກົນ ແລະ ພາກພື້ນທີ່ມີຄວາມໝາຍຄວາມສຳຄັນຕໍ່ກັບສັນຕິພາບ, ຄວາມສະຫງົບສຸກການຮ່ວມ ມື ແລະ ການຂະຫຍາຍຕົວໃນຂົງເຂດ ແລະ ໃນໂລກ. ເລຂາທິການໃຫຍ່ປະ ທານປະເທດ ຫງວຽນ ຝູ໋ ຈ້ອງ ໄດ້ມີຄຳຫັນໃນທ່ີຊຸມນຸມຕໍ່ບັນດາການນຳ ຂັ້ນສູງຂອງພັກປະຊາຊົນ ປະຕິວັດລາວ ສອງຝ່າຍຕ້ອງໄດ້ປະຕິບັດຕາມສັນຍາໃນບາງບັນຫາຂອງບົດບັນທຶກສັນຕິພາບຮ່ວມມື ລະຫວ່າງສອງຊາດທີ່ມີຄວາມໝາຍ, ຄວາມສຳຄັນທີ່ເປັນພື້ນຖານ ໂດຍສະເພາະ ຂອບເຂດເສດຖະກິດ, ການລົງທຶນ ແລະ ການຄ້າຕ່າງປະເທດ. ສິ້ນສຸດການຢ້ຽມຢາມສອງ ຝ່າຍຈະໄດ້ອອກຖະແຫລງການຮ່ວມ ລາວ-ຫວຽດນາມ.
ການຢ້ຽມຢາມມິດຕະພາບເປັນທາງການ ສປປ ລາວ ຂອງເລຂາທິການ ໃຫຍ່, ປະທານປະເທດ ຫງວຽນ ຝູ໋ ຈ້ອງ ແລະ ພັນລະຍາ ມີຄວາມໝາຍສຳຄັນທາງປະຫວັດສາດນີ້ຈະປະກອບສ່ວນສືບຕໍ່ເຮັດໃຫ້ສາຍພົວພັນ ມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ຮ່ວມມືຮອບດ້ານ ລາວ-ຫວຽດນາມ ນັບມື້ນັບຂະຫຍາຍຕົວທາງລວງເລິກແທດເໝາະ ແລະ ໄດ້ຮັບໝາກຜົນສູງ ເພື່ອຜົນປະໂຫຍດ ຂອງປະຊາຊົນ ແຕ່ລະປະເທດ ເພື່ອສັນຕິພາບ, ສະຖຽນລະພາບ, ໝັ້ນຄົງ, ການຮ່ວມມື ແລະ ຂະຫຍາຍຕົວໃນຂົງເຂດພາກພື້ນ ແລະ ໃນທົ່ວໂລກ.
(ແຫຼ່ງຂໍ້ມູນ: ຂປລ)